Emilio Aragón Álvarez

Emilio Tomás Aragón Álvarez, máis coñecido como Emilio Aragón e ao principio da súa carreira como Milikito, nado na Habana, Cuba o 16 de abril de 1959, é un humorista, actor, músico, presentador, director de cine, guionista, compositor e empresario audiovisual español. Foi o presidente honorífico da cadea de televisión La Sexta. É fillo do famoso pallaso español Emilio Aragón Bermúdez, máis coñecido como Miliki (1929-2012).

 Traxectoria 
Pertencente á saga da Familia Aragón, é fillo de Emilio Aragón Bermúdez (Miliki) e de Rita Violeta Álvarez.

Comezou a súa carreira no programa El gran circo de TVE en 1977, co nome de Milikito, xunto ao seu pai, ao seu tío Gabriel Aragón Bermúdez Gaby, e ao seu primo Alfonso Aragón Sac Fofito. En 1981 abandona este programa que fora bautizado popularmente como Os pallasos da tele e dous anos máis tarde presenta na tempada 1983-1984 de Televisión Española o espazo Ni en vivo ni en directo que baseaba o seu contido en sketchs de humor. Máis tarde, en setembro de 1984 estreou en Madrid o musical Barnum, creado por Mark Bramble,Cy Coleman e Michael Stewart, e do que foi produtor executivo, protagonista e responsable das letras en castelán.http://elpais.com/diario/1984/10/01/cultura/465433208_850215.html

Alcanzou gran popularidade na metade da década dos 80 como presentador. Nesta época encargouse do programa Saque Bola de Canal Sur acompañado de José María Fraguas. Por este traballo obtivo o TP de Ouro ao personaxe máis popular de Canal Sur. Pero o seu salto á fama chegou co programa VIP en Telecinco, un concurso vespertino que dirixiu de luns a venres xunto ao realizador Daniel Écija e coa colaboración na presentación de Belén Rueda. O espazo obtivo unha boa aceptación e froito dela pronto se abordou a súa versión infantil, VIP Guay para os sábados copresentada por Ana Chávarri, e VIP Noite. Será neste último onde, debido á súa mestura de concurso e gala, adquiriu a súa imaxe máis lembrada daqueles anos co seu esmoquin acompañado de zapatillas deportivas, así como a súa palabra máis emblemática: "Dabuten". Estaba acompañado tamén pola cantante mexicana Thalía e as integrantes do grupo feminino Cacao Maravillao. Tamén fixo un pequeno cameo no filme de Martes y Trece El robobo de la jojoya en 1991.

En 1992 o por entón presidente do Grupo Zeta Antonio Asensio faise co control de Antena 3 e acomete unha importante renovación de todo o seu persoal. Tras La Regala, programa especial de Nadal gravado no Palau de Sant Jordi ante 15 000 persoashttp://elpais.com/diario/1992/12/12/radiotv/724114801_850215.html Emilio Aragón e o seu equipo foi a súa fichaxe máis recoñecible, e tras outorgarlle a dirección do espazo Noche, noche, na tempada 1993-1994 foi posto á fronte de El gran juego de la oca, que se converteu no seu maior éxito na cadea. Por estas datas e en compaña da súa man dereita, o xa mencionado Daniel Écija, funda en 1993 a produtora Globomedia que concibiu ou adaptou para España programas como ¡Que me dices!, Caiga Quien Caiga ou El Club de la Comedia, ou series como Compañeros ou posteriormente 7 vidas, Aída, Los hombres de Paco e moitas máis.

En 1995 e tras un tempo no estranxeiro volve a Telecinco cun proxecto de serie familiar que ao cabo se traduciría no seu papel protagonista máis lembrado e recoñecido polo público: Médico de familia, que permaneceu en antena até decembro de 1999. Na mesma, e á marxe da súa faceta de produtor, encarnaba o personaxe principal: Nacho Martín. Tras esta aposta, mantivo na mesma cadea entre 2002 e 2003 tres tempadas da produción Javier ya no vive solo na que interpretaba un corentón solteiro que se facía cargo das súas sobriñas, aínda que non conseguiu revalidar o éxito do seu anterior formato. Finalmente en 2004 volveu probar sorte en Antena 3 con Casi perfectos, aínda que os malos resultados de audiencia levaron á cadea a cancelar a súa emisión tras unha segunda tempada pobre en resultados.http://www.formulatv.com/1,20050118,762,1.html

Desde 2006 é presidente honorífico da cadea de televisión LaSexta da que Globomedia posúe unha parte importante da súa participación. Nela presentou o programa de improvisación Los irrepetibles de Amstel e adquiriu o alcume cariñoso de "El señor de La Sexta" outorgado polo programa Sé lo que hicisteis.... Entre medias dirixiu en 2009 o seu primeiro filme, Pájaros de papel con Imanol Arias, Lluís Homar e Carmen Machi. En 2012 viaxa a Estados Unidos para dirixir a Robert Duvall no filme A Night in Old Mexico, que se estreou en maio de 2014.

Outras das súas facetas foron as de intérprete de álbums musicais de corte desenfadado como Te huelen los pies, posúe o título de piloto, e forma parte de asociacións de fins solidarios como Acción Contra el Hambre (da que é vicepresidente), Intermón Oxfam, o Comité Drogas No e a Fundación Dales la Palabra. Tamén forma parte do proxecto "No Hunger" que pretende convencer a Al Gore para que o seu próximo documental estea dirixido contra a desnutrición debido ao gran calado social do seu An Inconvenient Truth.

 Vida persoal 
Fillo do pallaso Emilio Aragón Bermúdez e unha cubana, Rita Violeta Álvarez Fernández. Ten tres irmáns, Rita Irasema, unha cantante e presentadora, María del Pilar, unha empresaria de Globomedia e María Amparo unha escenógrafa de El Gran Juego de la Oca e de Médico de familia. Emilio casou en Asturias o 19 de agosto de 1983 con Aruca Fernández-Veiga Feijoó, pertencente a unha longa saga de prestixiosos oftalmólogos, teñen tres fillos: Icíar (1985), Macarena (1988) e Ignacio (1995).

 Programas de televisión 
AnoTítuloCanleNotas1968El show de las cincoCanal 81977-1981El gran circo de TVETVE1980625 líneasTVEInvitado xunto a Gaby, Miliki e Fofito1982El loco mundo de los payasosTVEPrograma: 25 de maio de 19821982Tompy, el conejito de trapoTVEEspecial de televisión1983-1984Ni en vivo ni en directoTVE1985Festival OTI de la CanciónTVEXunto a Paloma San Basilio1989Saque Bola Canal SurPresentador1990VIPTelecincoPresentador1990-1992VIP Noche TelecincoPresentador1990-1991VIP GuayTelecincoPresentador1993Noche, noche Antena 3Presentador1993-1994El gran juego de la oca Antena 3Presentador2002-2003El Club de la ComediaAntena 3Presentador2006-2007Los irrepetibles de AmstellaSextaPresentador2016-presenteEl HormigueroAntena 3Colaborador

 Filmes 

 Como actor 
AnoTítuloPapelNotas1987PolicíaGumersindo 'Gumer'Protagonista1991El robobo de la jojoyaCliente AsustadoCameo1988Tú y yoEmilio FonsecaDirecto a VHS

 Como director 
AnoTítuloNotas2010Pájaros de papelTamén guionista e compositor2014A Night in Old MexicoTamén compositor e produtor
miniatura|Emilio Aragón na rodaxe dun filme

 Como produtor 
AnoTítuloNotas2008Carlitos y el campo de los sueños Tamén compositor

 Series de televisión 
 Como actor 
AnoTítuloPapelNotas1995-1999Médico de familiaNacho MartínPapel principal2002-2003Javier ya no vive solo JavierPapel principal2004-2005Casi perfectosAndrés CostaPapel principal

 Como director 
AnoTítuloNotas2017PulsacionesTamén guionista

 Discografía 
 Gaby Miliki Fofito y Milikito "Había una vez un disco" (1977)
 Gaby Miliki Fofito y Milikito "Cómo me pica la nariz" (1979)
 Gaby Miliki Fofito y Milikito "Cantando siempre cantando" (1980)
 Discolandia (1980)
 Te huelen los pies (1991)
 Eso Es Así (1992)
 Atrapado (1993)
 A mis niños de 30 años (1999)
 El Soldadito de Plomo: Conto sinfónico (2004)
 El Soldadet de Plom (versión en catalán) (2005)
 Bach to Cuba (2006)
 Carlitos y el campo de los sueños: Banda sonora orixinal do filme homónimo (2008)
 Pájaros de papel: Banda sonora orixinal do filme Pájaros de papel (2010)
 Longum Vitae Suspirium: Cantata para barítono, coro e orquestra (2011)
 A Night in Old Mexico: Banda sonora orixinal do filme homónimo (2013)

 Dobraxe 

 Stuart Little e Stuart Little 2: Puxo a voz de Stuart na versión española (na versión orixinal era a voz de Michael J. Fox).

 Compositor 
 Compuxo a banda sonora do filme A Night in Old Mexico, da que tamén foi director e produtor.http://variety.com/2014/film/reviews/sxsw-film-review-a-night-in-old-mexico-1201128679/
 Compuxo a banda sonora do filme Pájaros de papel, da que tamén foi director, guionista e produtor.
 Compuxo a cantata para barítono, coro e orquestra Longum Vitae Suspirium, a partir dunha selección de textos de José Saramago por encargo da Asociación Española de Orquestas Sinfónicas e a Fundación Autor.
 Compuxo a banda sonora do filme Carlitos y el campo de los sueños, da que tamén foi o seu produtor.
 Compuxo a música do ballet Blancanieves e dirixiu a orquestra.
 Compuxo a música da serie de debuxos animados Esquimales en el Caribe, serie ideada por el.
 Compuxo a música da serie de debuxos animados La aldea del arce.
 Compuxo a música da serie de debuxos animados Noeli (interpretada pola súa irmá, Rita Irasema).
 Compuxo e interpretou a sintonía da serie de televisión 7 vidas.
 Compuxo e interpretou a sintonía da serie de televisión Periodistas.

 Espectáculos 
 Festival Mundial do Circo (1977)
 Barnum (1984)
 Publicidade 
 "Puleva" (1992)
 "El Corte Inglés" (1996)
 "Playa y montaña" (2016) (director)

 Premios e nomeamentos 

 Premios Goya 
 Ano  Categoría  Filme  Resultado2013  Mellor canción orixinal  "Aquí Sigo", de A Night in Old Mexico Nomeado Mellor música orixinal  A Night in Old Mexico  Nomeado2010  Mellor dirección novel  Pájaros de papel  Nomeado Mellor canción orixinal  "No se puede vivir con un franco", de Pájaros de papel  Nomeado

 Antena de Oro 
 Ano Categoría Programa  Resultado 1991  Televisión  VIP Noche  Gañador

 Fotogramas de Prata 
 Ano Categoría Programa Resultado 1997 Mellor Actor de TV Médico de familia  Nomeado 1996 1995

 Premios Ondas 

 Ano Categoría Programa  Resultado 1991  Nacionais de Televisión  VIP Noche  Gañador 1996  Nacionais de Televisión  Médico de familia  Gañador
 TP de Ouro 
 Ano Categoría Programa Resultado 1999 Mellor Actor Médico de familia  Nomeado 1998  1997 Mellor Actor Médico de familia  Gañador 1996  1995  1993   Mellor Presentador  El gran juego de la oca e Noche, noche  Gañador 1991 Mellor Presentador VIP Noche e VIP Guay  Gañador 1990 1989  Personaxe máis popular de Canal Sur  Saque Bola  Gañador

 Premios Emmy 
AnoCategoríaProgramaResultado1983Mellor programa de humorNi en vivo ni en directoFinalista

 Notas 

 Véxase tamén 

 Ligazóns externas 
 Sitio web de Emilio Aragón
 Entrevista en El Mundo Magazine (22/12/1996).
 Entrevista en XL Semanal (21/2/2010).

Categoría:Actores de Cuba
Categoría:Actores de España
Categoría:Actores de televisión de España
Categoría:Directores de cinema de España
Categoría:Humoristas de España
Categoría:Nados en 1959
Categoría:Presentadores de televisión de España
Categoría:Produtores de cinema de España